Rayîrê bejayî yê Kerkuk û Bexda de, nizdê embarê tekerlekan de ewro dorê saet 08.00 de teqayîşêk virazîya. Serçimeyê polîsan ra gore teqayîşî de 1 kesî cuya xo kerde vinî, 4 kesî zî birîndar bîyî.
Hewna nêzanîyeno ke teqayîş hetê kamî ra ameyo kerdene, derheqê qewimyayîşî de hêzanê polîsan cigeyrayîş da dest pêkerdene.
Tikrît de zî hêzanê asayîşî, bişewe bombaya ke peynîya Benzîngehê Tikrîtî de amîbî ronayene teqnaye. Netîceyê teqênayîşî de kesêk cuya xo kerde vinî, 4 kesî zî birîndar bîyî.
Ancî heman roce de Tikrît de erebeyêk ke modelê ci Toyota Corola bîye amî teqnayene. Seva ke erebe de çew çinêbi hetê şansî ra vinîkerdişê ganêk nêvirazîya. Cayo ke teqayîş tede pêk ame hesaro madî virazîya.
